जब सृजन और कलाओं का मूल उद्देश्य ही अभिव्यक्ति एवं परस्पर संवाद से जुड़ाव के एक वैश्विक वितान का निर्माण करना हो तब यह आवश्यक ही नहीं अनिवार्य हो जाता है कि कलाओं के सर्जक अपनी अभिव्यक्ति में निहित स्वतंत्रता एवं संपन्नता के बावजूद इसके व्यापक परिणामों को देखते हुए अभिव्यक्ति की मौलिक निष्ठा एवं नियमों के प्रति सतर्क एवं जागरूक रहे। सृजन के वक्त चित्रकार द्वारा यह ध्यान रखा जाना आवश्यक है कि जो रचा जा रहा है वह सृजन तक कलाकार का व्यक्तिगत मामला है परंतु सृजन पश्चात वह सार्वजनिक समाज का हिस्सा होता है।